GUERRA-E-PATZ-II-WEB	En veir ath prumèr ussar deth sòn regiment damb era guerrera descordada e arreconéisher ath peuròi Dementiev, e en veir es shivaus faubi, quan Lavrushka cridèc alègraments ath sòn patron: “Qu‟a arribat eth comde!”, e Denissov, qu‟ère en tot dormir, gessec deth refugi de hanga esperluat e l‟abracèc, e es auti oficiaus l‟entornegèren alègraments, sentec madeish que quan sa mair, sa pair e fraies l‟abraçauen, e non podec tier es lèrmes d‟alegria que l‟estofauen e l‟empedien parlar.